**MINISTERUL FINANŢELOR**

**Direcţia generală managementul resurselor umane**

# Nr.394714/09.12.2024

**ANUNȚ**

Ministerul Finanțelor cu sediul în Bd. Libertății nr. 16, sector 5, organizează

procedura de selecție în vederea ocupării prin transfer la cerere a funcţiei

publice de execuţie vacante de auditor clasa I, grad profesional superior din cadrul Direcției de Audit Public Intern Aparat Propriu - Compartimentul de audit intern unități subordonate, planificare, raportare și urmărire implementare recomăndări

Transferul la cerere se va realiza în temeiul prevederilor art. 502 alin. (1) lit. c), ale art. 506 alin. (1) lit. b), alin. (2), alin. (5) și alin. (9) din Ordonanța de urgență a Guvernului nr. 57/2019 privind Codul administrativ, cu modificările și completările ulterioare.

Precizăm că potrivit dispozițiilor punctului 5.4 alin. (1) pct.1. din Procedura de sistem PS-33 Modificarea prin transfer a raporturilor de serviciu/muncă ale angajaților, la nivelul aparatului propriu al Ministerului Finanțelor, transferul la cerere se face la solicitarea funcționarului public, cu aprobarea ministrului finanțelor, după parcurgerea etapelor procedurii interne și a conducătorului autorității sau instituției publice în care își desfășoară activitatea funcționarul public.

În situația în care persoana admisă în urma selecției renunță la transferul la cerere, se consideră admisă persoana clasată pe locul doi, în condițiile în care aceasta este admisă la interviu.

Date desfășurare procedură de selecție și documente necesare:

Cererea de transfer (formular afișat pe pagina de internet a Ministerului Finanțelor la rubrica „Carieră profesională”, secțiunea „Transfer”) se depune de către persoanele interesate, în termen de 8 zile lucrătoare de la data publicării anunțului, respectiv în perioada **09-18.12.2024 inclusiv**, la sediul Ministerului Finanțelor din Bd. Libertății nr. 16, sector 5, București - Direcția generală managementul resurselor umane – etaj 2, camera 473, în intervalele orare 8.30-17.00 (luni-joi) și 08.30-14.30 (vineri) și va fi însoțită de următoarele documente:

1. curriculum vitae, modelul comun european;
2. copia actului de identitate;
3. copii ale diplomelor de studii, certificatelor și a altor documente care atestă efectuarea unor specializări și perfecționări, necesare în vederea verificării îndeplinirii condițiilor din fișa postului;
4. copia carnetului de muncă și a adeverinței eliberate de angajator, după caz, pentru perioada lucrată, care să ateste vechimea în specialitatea studiilor solicitate pentru ocuparea funcției, precum și funcția publică în care este numit;
5. adeverința medicală, care să ateste starea de sănătate corespunzătoare funcției solicitate.

**Copiile de pe actele de mai sus se prezintă fie în formă legalizată, fie însoțite de documentele originale, urmând a se certifica pentru conformitatea cu originalul de către secretarul comisiei.**

Ulterior, până la data interviului, persoanele interesate au obligația să obțină și să depună la secretariatul comisiei **avizul** în condițiile art. 20 alin. (2) din Legea nr. 672/2002 privind auditul public intern, republicată.

Pentru obținerea avizului, candidații vor depune un dosar în format electronic la adresa de e-mail: secretariat.dapiap@mfinante.gov.ro, care va cuprinde documentele prevăzute la Capitolul II, pct. 2.3.4.1.1 din Anexa 1 la Hotărârea Guvernului nr. 1086/2013 pentru aprobarea Normelor generale privind exercitarea activității de audit public intern.

 **Procedura de selecție în cazul transferului la cerere cuprinde următoarele etape succesive:**

1. selecția persoanelor care îndeplinesc condițiile în vederea ocupării postului vacant prin transfer la cerere, pe baza documentelor depuse;
2. proba interviu care va putea fi susținută doar de funcționarii publici care îndeplinesc condițiile de ocupare a postului menționat în anunț și care au obținut și depus avizul în condițiile art. 20 alin. (2) din Legea nr. 672/2002 privind auditul public intern, republicată.

Potrivit dispozițiilor punctului 5.4 alin. (7) pct.1. din Procedura de sistem PS-33 Modificarea prin transfer a raporturilor de serviciu/muncă ale angajaților, la nivelul aparatului propriu al Ministerului Finanțelor, **în termen de 48 de ore de la data expirării termenului de depunere a cererilor de transfer, comisia de evaluare verifică îndeplinirea condițiilor de transfer la cerere**.

**TERMENUL LIMITĂ DE DEPUNERE A DOCUMENTELOR MENȚIONATE: 18 DECEMBRIE 2024, ora 17,00 *(inclusiv toate documentele necesare obținerii avizului în condițiile art. 20 alin. (2) din Legea nr. 672/2002 privind auditul public intern, republicată)***

**Proba interviu va avea loc în data de 14 IANUARIE 2025, ora 10,00, la sediul Ministerului Finanțelor din Bd. Libertății nr.16.**

*Condiţii pentru ocuparea prin transfer la cerere a funcției publice de execuție vacantă de auditor clasa I, grad profesional superior (1 post) la Compartimentul de audit intern unități subordonate, planificare, raportare și urmărire implementare recomăndari:*

* studii universitare de licență absolvite cu diplomă de licenţă sau echivalentă în domeniul științelor economice/ juridice/administrative;
* Competențe specifice:
* competențe lingvistice de comunicare (limba engleză) nivel A1 utilizator elementar, modalitatea de verificare prin document sau documente ce atestă competenţa specifică;
* competențe digitale (competența specifică de a utiliza aplicații tip Office) nivel utilizator începător, modalitatea de verificare prin document sau documente ce atestă competenţa specifică.

Vechime în specialitatea studiilor necesare exercitării funcției publice - minim 7 ani.

**Bibliografia și tematica pentru interviu**

|  |  |  |
| --- | --- | --- |
| Nr. crt. | BIBLIOGRAFIE | TEMATICĂ |
| 1. | Legea nr. 672/2002 privind auditul public intern, republicată | Organizarea compartimentului de audit public intern (art.11 și art.12); Atribuțiile compartimentului de audit public intern (art.13); Interdicțiile aplicabile auditorilor (art.22) |
| 2. | Hotărârea Guvernului nr. 1086/2013 pentru aprobarea Nornelor generale privind exercitarea activității de audit public intern | Etapele elaborării planurilor multianuale și anuale de audit public intern (pct.2.4.1.5), Metodologia generală de derulare a misiunilor de asigurare (pct.3.4) |
| 3. | Hotărârea Guvernului nr.554/2014 privind înființarea comitetelor de audit intern | Convocarea și desfășurarea ședințelor CAI (art.10 și art.11) |
| 4. | Ordin nr. 252/2004 pentru aprobarea Codului privind conduita etică a auditorului intern | Principii fundamentale în desfășurarea activității auditorilor interni (art.6 din Anexa); Reguli de conduită (art.7 din Anexa) |
| 5. | Ordin nr. 600/2018 privind aprobarea Codului controlului intern managerial al entităților publice | Standard 5 –ObiectiveStandard 7- Monitorizarea performanțelorStandard 8 – Managementul risculuiStandard 9- Proceduri |

Fișa postului de auditor clasa I, grad profesional superior la Compartimentul de audit intern unități subordonate, planificare, raportare și urmărire implementare recomandări din cadrul Direcției Audit Public Intern Aparat Propriu este anexată la prezentul anunț.

Persoana de contact pentru informații suplimentare și pentru depunerea dosarelor de transfer la cerere este doamna Cristina Vitănescu, consilier clasa I grad profesional superior, telefon021/2261214.